HRVATSKA ENCIKLOPEDIJA (enciklopedija.hr)

Na pitanja odgovori u bilježnicu punom rečenicom.

1. Godina je 1616. Venecija. Tu službuje biskup, poznavalac mnogih jezika i sastavljač rječnika **Faust Vrančić**, rodom iz Šibenika. Vrančić osmišljava različite, za ono doba, vrlo napredne izume. Pita te želiš li biti njegov *homo volans* i isprobati njegov najnoviji izum - prvi takav u povijesti čovječanstva. Što trebaš isprobati?
2. Pretraži u Hrvatskoj enciklopediji pojam **padobran** i skiciraj u bilježnicu Vrančićev *homo volans.*
3. U svojoj slavnoj knjizi *Machinae novae*, **Faust Vrančić** objavljuje tehnička rješenja svojih brojnih izuma. Među njima su konstrukcije mlinova i mostova, npr. most s jednim užetom (današnja žičara), konstrukcija visećeg mosta - *željezni most*... Budući da dolaziš iz budućnosti, reci mu kada će tek biti sagrađen prvi takav viseći most i gdje?

HRVATSKI JEZIČNI PORTAL (hjp.znanje.hr)

Na pitanja odgovori u bilježnicu punom rečenicom.

1. Godina je 1595. Venecija. Učeni svijet govori i piše latinskim jezikom. Želiš prevesti latinski natpis na hrvatski jezik. Čuo/la si da je upravo u Veneciji tiskan prvi rječnik koji sadrži i hrvatski jezik. Sastavio ga je biskup, poznavalac mnogih jezika **Faust Vrančić**, rodom iz Šibenika. Kojim rječnikom Fausta Vrančića ćeš se poslužiti? Napiši puni naziv tog rječnika.

2. Osim što je polihistor, za Fausta Vrančića bi se moglo reći da je**:**  (Pretraži na hjp-u sve te pojmove)

**a) polip b) poliglot c) poganin**

PROLEKSIS ENCIKLOPEDIJA (proleksis.lzmk.hr)

Na pitanja odgovori u bilježnicu punom rečenicom.

1. Godina je 1887. Argentina. Kradljivac je ukrao iz trgovine antikni sat. Kriminalisti su obradili mjesto krađe. I ti si jedan od njih. Radiš u središnjem policijskom uredu u La Plati. Zoveš se **Ivan Vučetić** (Juan Vucetich), rodom si sa Hvara. Policija je privela pravdi počinitelja krađe zahvaljujući tvojem pronalasku. Koji je tvoj pronalazak?
2. Počeo si pisati radove o svojem pronalasku. Postupak si nazvao **daktiloskopija**. Kad si objašnjavao kriminalistima taj postupak, rekao si da je daktiloskopija metoda... (dopuni rečenicu bilježnicu)

PROLEKSIS ENCIKLOPEDIJA (proleksis.lzmk.hr)

Na pitanja odgovori u bilježnicu punom rečenicom.

1. Godina je 1887. SAD. **Nikola Tesla** osniva vlastiti laboratorij u kojem će ostvariti svoja najvažnija otkrića u području elektrotehnike. Na kojem području će Nikola Tesla ostvariti najvažnije izume?
2. Nikola Tesla um je iz budućnosti. Izmišlja naprave za koje ljudi njegova doba ne mogu ni zamisliti, stoga im svoje izume demonstrira javnim pokazivanjem. Koliko je izuma patentirao?
3. Nikola Tesla želio je svim ljudima svijeta omogućiti besplatnu struju i zato gradi visoki toranj, koji su mu srušili jer, ako bi struja bila besplatna, nitko ne bi zarađivao. Umro je sam i pomalo zaboravljen. Poslije njegove smrti drugi znanstvenici razrađuju njegove izume (radio, daljinsko upravljanje, bežićni prijenos energije, indukcijski motor...) i šalju ih u prodaju i upotrebu. Na koji način mu je odana počast prilikom 100. godišnjice rođenja?

HRVATSKA ENCIKLOPEDIJA (enciklopedija.hr)

Odgovori u bilježnicu punom rečenicom.

1. Godina je 1835. Zagreb. U jeku je Hrvatski narodni preporod. Tko je bio **Ljudevit Gaj?**
2. Što je počeo izdavati? Kako se zvao književni prilog tim novinama?
3. Službeni jezik u Hrvatskoj je mađarski. Gaj se s pristašama zalaže za uvođenje hrvatskoga jezika u službenu upotrebu. Međutim, Hrvati (koje Gaj naziva Ilirima) različito pišu slova za pojedine glasove. On želi ujediniti sve Hrvate na temelju jednog slovopisa. Gaj predlaže da kajkavski jezik bude osnova za hrvatski književni jezik. Kako se zove knjižica koju Gaj tiska 1830. godine?
4. Ta knjižica je prvi hrvatski pravopis. U njemu Gaj predlaže pisanje jednog slova za jedan glas i pisanje određenih glasova s kvačicom. Kako se naziva njegov slovopis koji se postupno proširio cijelom Hrvatskom, a prihvatili su ga i Slovenci?
5. Kasniji gramatičari su hrvatski književni jezik normirali na osnovu štokavskog narječja. Kada je, zaslugom Gaja, hrvatski jezik proglašen službenim jezikom u Hrvatskom saboru?

PROLEKSIS ENCIKLOPEDIJA (proleksis.lzmk.hr)

Odgovori u bilježnicu punom rečenicom

1. Godina je 1895. Zagreb. Proslavljeni hrvatski slikar **Vlaho Bukovac** došao je iz Pariza kako bi za Hrvatsko narodno kazalište u Zagrebu počeo slikati veliki zastor. Koji je naziv slike na zastoru HNK-a?
2. Tko je Vlaho Bukovac?
3. Čemu je postavio temelje?
4. Koje se Bukovčeve slike ubrajaju među njegove najpoznatije slike?

HRVATSKA ENCIKLOPEDIJA (enciklopedija.hr)

Odgovori u bilježnicu punom rečenicom.

1. Godina je 1846. Zagreb. Nalaziš se u Staroj gradskoj vijećnici u Zagrebu. Čekaš premijeru prve hrvatske opere. Skladao ju je mladi skladatelj **Vatroslav Lisinski**. Opera doživljava veliki uspjeh. Koji je naziv prve hrvatske opere Vatroslava Lisinskog?
2. Jedva čekaš otići na njegovu drugu operu koju je završio 1851. godine. Koji je naziv druge hrvatske opere Vatroslava Lisinskog?
3. Međutim, na izvedbu te opere moraš čekati još punih 46 godina jer će njegova opera *Porin* biti praizvedena tek 1897. godine. Kako nosi naziv današnja najuglednija glazbena nagrada u Republici Hrvatskoj?

HRVATSKA ENCIKLOPEDIJA (enciklopedija.hr)

Odgovori u bilježnicu punom rečenicom.

1. Godina je 1962. SAD. Nalaziš se na dodjeli najpoznatije svjetske filmske nagrade Oscar. Nagradu dobiva i naš čovjek, **Dušan Vukotić.** Za što dobiva nagradu?
2. Koji su mu još kratki animirani filmovi nastali u tom razdoblju, 1958. i 1959. godine?
3. Nakon 1961. godine okrenuto se filmskim eksperimentima. Kojim animirano-igranim filmom će biti ponovno nominiran za nagradu Oscar?

HRVATSKA ENCIKLOPEDIJA (enciklopedija.hr)

Odgovori u bilježnicu punom rečenicom.

1. Godina je 1906. Zagreb. Na skupu kemičara upoznao/la si **Eduarda Slavoljuba Penkalu**, hrvatskog inženjera kemije rodom iz Poljske. Penkala je pun ideja. Osmislio je 80-ak izuma i inovacija primjenjivih u svakodnevnom životu. Pokazao ti je dva izuma koji su među prvima koje je osmislio. Oduševili su te. Koja su to dva izuma?
2. Penkala je silno želio letjeti. I pisati. Brine se kako će pisati i umakati pero u tekuću tintu dok leti zrakom. Tinta bi se mogla proliti. Stoga namjerava nešto smisliti. Bit će to njegov najveći i najpoznatiji izum koji će prijaviti 1906. godine. Koji je to izum?
3. Ubrzo nakon automatske mehaničke olovke prijavio je još dva izuma značajna za način pisanja. Koja?
4. Budući da je bio kemičar, razumio se spojeve. Što je izumio vezano uz lijekove, rublje, vagone i glazbene uređaje?
5. Penkala ne odustaje od letenja. Počeo je konstruirati svoj zrakoplov i dovršio ga 1910. godine. Izgradio je i prvo uzletište u Hrvatskoj. Tko je uzletio njegovim zrakoplovom i tako postao prvim hrvatskim pilotom?
6. Što se dogodilo sa zrakoplovom 1910. godine i po čemu je zapamćen taj zrakoplov?